Die geheim van gemors
JY LEES NOU Die geheim van gemors
Die Geheim Van Gemors. Dit kan die titel wees van vele opstelle, van hoe om ’n misdaadsindikaat te bestuur tot hoe om sonder talent ’n suksesvolle sanger te word tot hoe die wêreld se grootste diktators hul onderdane beheer. In hierdie geval gaan dit egter
Vir effek word daar dikwels in toesprake en artikels gebruik gemaak van statistieke: elke soveel sekondes vind ’n aanranding of moord plaas, elke soveel sekondes
word ’n baba gebore, elke soveel sekondes verloor die reënwoude nog ’n boom. Hier is myne: Elke soveel sekondes skree iemand: Gaan pak reg jou kamer! (’n Taalkundige sal moontlik die sinnetjie wil versorg en verander na: Gaan pak jou kamer reg! Moenie. “Reg” hoort in die middel van die sin. Dis hoe daar geskree word. Deur ouers, onderwysers, toesighouers, pleegouers, eggenotes, broers en susters.)
Regpak gaan nie oor weggooi, mooimaak of spasie nie. Dit gaan oor die hantering van ’n voorwerp, om dit vas te hou, te beleef, herleef of deurleef. Dit gaan oor
ontdek, onthou en ontsyfer. Bitter min, indien enigiets, is toevallig. Daar is ’n rede hoekom jy een ding weggooi en ’n ander ding wegsteek. Dis die geheim van gemors. Dat jy iets weer raakloop wanneer jy oud of wys of desperaat genoeg is. Dit bekyk en rede vind vir jou reis, rigting vir die swerftog. Jy kan begrawe wat uiteindelik verby is, voltooi wat nog half is.